Πρόταση οδηγίας του Συμβουλίου για οριακές τιμές βενζολίου και μονοξειδίου του άνθρακα στον ατμοσφαιρικό αέρα (1999/C 53/07) (Κείμενο που παρουσιάζει ενδιαφέρον για τον ΕΟΧ) COM(1998) 591 τελικό - 98/0333(SYN)

(Υποβλήθηκε από την Επιτροπή στις 20 Ιανουαρίου 1999)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 130 Σ παράγραφος 1,

την πρόταση της Επιτροπής,

τη γνώμη της Οικονομικής και Κοινωνικής Επιτροπής,

τη γνώμη της Επιτροπής των Περιφερειών,

Αποφασίζοντας σύμφωνα με τη διαδικασία του άρθρου 189 Γ της συνθήκης, σε συνεργασία με το Ευρωπαϊκό Κοινοβούλιο,

Εκτιμώντας:

(1) ότι, με βάση τις αρχές που διατυπώνονται στο άρθρο 130 P της συνθήκης, το πρόγραμμα πολιτικής και δράσης της Ευρωπαϊκής Κοινότητας για το περιβάλλον και την αειφόρο ανάπτυξη (πέμπτο πρόγραμμα δράσης για το περιβάλλον) (1) προβλέπει την τροποποίηση της ισχύουσας νομοθεσίας για τους ατμοσφαιρικούς ρύπους 7 ότι το πρόγραμμα αυτό συνιστά τον καθορισμό μακροπρόθεσμων στόχων όσον αφορά την ποιότητα του αέρα 7 ότι το άρθρο 130 P της Συνθήκης απαιτεί να εφαρμόζεται η αρχή της προφύλαξης στα θέματα προστασίας της υγείας του ανθρώπου και του περιβάλλοντος 7

(2) ότι το άρθρο 129 της συνθήκης προβλέπει ότι οι απαιτήσεις προστασίας της υγείας πρέπει να αποτελούν συνιστώσα των άλλων πολιτικών της Κοινότητας 7 ότι το άρθρο 3 στοιχείο ξ) της συνθήκης προβλέπει ότι οι δραστηριότητες της Κοινότητας πρέπει να περιλαμβάνουν συμβολή στην επίτευξη υψηλού επίπεδου προστασίας της υγείας 7

(3) ότι, δυνάμει του άρθρου 4 παράγραφος 5 της οδηγίας 96/62/ΕΚ του Συμβουλίου, της 27ης Σεπτεμβρίου 1996, για την εκτίμηση και διαχείριση της ποιότητας του αέρα του περιβάλλοντος (2), το Συμβούλιο θεσπίζει τη νομοθεσία που προβλέπεται στην παράγραφο 1 και τις διατάξεις που προβλέπονται στις παραγράφους 3 και 4 του ίδιου άρθρου 7

(4) ότι το άρθρο 8 της οδηγίας 96/62/ΕΚ απαιτεί την κατάρτιση σχεδίων δράσης για τις ζώνες στις οποίες οι συγκεντρώσεις των ρύπων στον αέρα υπερβαίνουν τις οριακές τιμές, προσαυξημένες κατά το τυχόν προσωρινό περιθώριο ανοχής που εφαρμόζεται για να διασφαλιστεί η τήρηση των οριακών τιμών μέσα στις οριζόμενες προθεσμίες 7

(5) ότι η οδηγία 96/62/ΕΚ προβλέπει ότι οι αριθμητικές τιμές για τις οριακές τιμές πρέπει να βασίζονται στα πορίσματα των εργασιών διεθνών επιστημονικών ομάδων του τομέα ότι η Επιτροπή πρέπει να λαμβάνει υπόψη τα πλέον πρόσφατα επιστημονικά/ερευνητικά δεδομένα στους σχετικούς τομείς της επιδημιολογίας και του περιβάλλοντος και τις πλέον πρόσφατες εξελίξεις στη μετρολογία για την επανεξέταση των στοιχείων στα οποία βασίζονται οι οριακές τιμές 7

(6) ότι, για να διευκολυνθεί η επανεξέταση της παρούσας οδηγίας, η Επιτροπή και τα κράτη μέλη θα πρέπει να ενθαρρύνουν την έρευνα με αντικείμενο τις επιδράσεις των ρύπων που αναφέρονται στην παρούσα οδηγία, συγκεκριμένα βενζόλιο και μονοξείδιο του άνθρακα 7

(7) ότι η ύπαρξη τυποποιημένων τεχνικών μέτρησης μεγάλης ακρίβειας και κοινών κριτηρίων για τις θέσεις εγκατάστασης των σταθμών μέτρησης αποτελεί σημαντικό στοιχείο στην εκτίμηση της ποιότητας του αέρα, προκειμένου να ληφθούν συγκρίσιμες πληροφορίες σε όλη την Κοινότητα 7

(8) ότι θα πρέπει να διατίθενται αμέσως στο κοινό ενημερωμένες πληροφορίες για τις συγκεντρώσεις βενζολίου και μονοξειδίου του άνθρακα στον αέρα 7

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Στόχοι

Στόχοι της παρούσας οδηγίας είναι:

α) ο καθορισμός οριακών τιμών για τις συγκεντρώσεις βενζολίου και μονοξειδίου του άνθρακα στον αέρα με σκοπό την αποφυγή, πρόληψη ή μείωση των επιβλαβών επιδράσεων στην υγεία του ανθρώπου και στο σύνολο του περιβάλλοντος,

β) η εκτίμηση των συγκεντρώσεων βενζολίου και μονοξειδίου του άνθρακα στον αέρα με βάση κοινές μεθόδους και κριτήρια,

γ) η συγκέντρωση κατάλληλων πληροφοριών για τις συγκεντρώσεις βενζολίου και μονοξειδίου του άνθρακα στον αέρα και η διασφάλιση της σχετικής ενημέρωσης του κοινού,

δ) η διατήρηση της ποιότητας του αέρα, όταν είναι καλή, και η βελτίωσή της στις υπόλοιπες περιπτώσεις ως προς το βενζόλιο και το μονοξείδιο του άνθρακα.

Άρθρο 2

Ορισμοί

Εφαρμόζονται οι ορισμοί του άρθρου 2 της οδηγίας 96/62/ΕΚ.

Για τους σκοπούς της παρούσας οδηγίας νοούνται ως:

1. «άνω όριο εκτίμησης», επίπεδο που καθοριζεται στο παράρτημα III και κάτω από το οποίο μπορεί να χρησιμοποιηθεί συνδυασμός μετρήσεων και τεχνικών προσομοίωσης για την εκτίμηση της ποιότητας του αέρα, σύμφωνα με το άρθρο 6 παράγραφος 3 της οδηγίας 96/62/ΕΚ 7

2. «κάτω όριο εκτίμησης», επίπεδο που καθορίζεται στο παράρτημα III και κάτω από το οποίο μπορούν να χρησιμοποιηθούν μόνο τεχνικές προσομοίωσης ή αντικειμενικής εκτίμησης για την εκτίμηση της ποιότητας του αέρα, σύμφωνα με το άρθρο 6 παράγραφος 4 της οδηγίας 96/62/ΕΚ 7

3. «μετρήσεις σταθερών σημείων», μετρήσεις που εκτελούνται σύμφωνα με το άρθρο 6 παράγραφος 5 της οδηγίας 96/62/ΕΚ.

Άρθρο 3

Βενζόλιο

1. Τα κράτη μέλη λαμβάνουν τα αναγκαία μέτρα ώστε οι συγκεντρώσεις βενζολίου στον αέρα, όπως εκτιμώνται σύμφωνα με το άρθρο 5, να μην υπερβαίνουν την οριακή τιμή που καθορίζεται στο παράρτημα I.

Το περιθώριο ανοχής που καθορίζεται στο παράρτημα I εφαρμόζεται σύμφωνα με το άρθρο 8 της οδηγίας 96/62/ΕΚ.

2. Σε ζώνες και οικισμούς, στα οποία τα κράτη μέλη μπορούν να αποδείξουν ότι η εφαρμογή των αναγκαίων μέτρων για την τήρηση της οριακής τιμής που καθορίζεται στο παράρτημα I, θα είχε ως συνέπεια σοβαρά κοινωνικοοικονομικά προβλήματα, η Επιτροπή δύναται, με τη διαδικασία του άρθρου 12 παράγραφος 2 της οδηγίας 96/62/ΕΚ, να δίδει χρονικά περιορισμένες παρατάσεις διάρκειας μέχρι πέντε ετών για την επίτευξη της οριακής τιμής.

Άρθρο 4

Μονοξείδιο του άνθρακα

Τα κράτη μέλη λαμβάνουν τα αναγκαία μέτρα ώστε οι συγκεντρώσεις μονοξειδίου του άνθρακα στον αέρα, όπως εκτιμώνται σύμφωνα με το άρθρο 5, να μην υπερβαίνουν την οριακή τιμή που καθορίζεται στο παράρτημα II.

Το περιθώριο ανοχής που καθορίζεται στο παράρτημα II εφαρμόζεται σύμφωνα με το άρθρο 8 της οδηγίας 96/62/ΕΚ.

Άρθρο 5

Εκτίμηση των συγκεντρώσεων

1. Τα άνω και κάτω όρια εκτίμησης για το βενζόλιο και το μονοξείδιο του άνθρακα για του σκοπούς του άρθρου 6 της οδηγίας 96/62/ΕΚ θεσπίζονται στο τμήμα Ι του παραρτήματος III.

Η ταξινόμηση κάθε ζώνης ή οικισμού για τους σκοπούς του ίδιου άρθρου 6 επανεξετάζεται τουλάχιστον ανά πενταετία με τη διαδικασία που προβλέπεται στο τμήμα II του παραρτήματος III. Η ταξινόμηση θα πρέπει να επανεξετάζεται νωρίτερα σε περίπτωση σημαντικής μεταβολής δραστηριοτήτων συνδεόμενων με τις συγκεντρώσεις βενζολίου και μονοξειδίου του άνθρακα στο περιβάλλον.

2. Τα κριτήρια για τον προσδιορισμό της θέσης των σημείων δειγματοληψίας για τη μέτρηση του βενζολίου και του μονοξειδίου του άνθρακα στον αέρα, παρατίθενται στο παράρτημα IV. Ο ελάχιστος αριθμός σημείων δειγματοληψίας για τη μέτρηση των συγκεντρώσεων κάθε ρύπου σε σταθερά σημεία, καθορίζεται στο παράρτημα V 7 τέτοια σημεία πρέπει να ορίζονται σε κάθε ζώνη ή οικισμό όπου απαιτούνται μετρήσεις, εφόσον οι μετρήσεις σταθερών σημείων είναι η αποκλειστική πηγή στοιχείων για τις συγκεντρώσεις σε αυτόν.

3. Σε ζώνες και οικισμούς στους οποίους οι πληροφορίες από σταθμούς μετρήσεων σταθερών σημείων συμπληρώνονται με πληροφορίες από άλλες πηγές, όπως απογραφές εκπομπών, μεθόδους ενδεικτικών μετρήσεων και προσομοίωση της ποιότητας του αέρα, ο αριθμός των σταθερών σταθμών μέτρησης και η χωρική διακριτική ικανότητα των υπόλοιπων τεχνικών πρέπει να επαρκούν για τον προσδιορισμό των συγκεντρώσεων των ατμοσφαιρικών ρύπων σύμφωνα με το τμήμα I του παραρτήματος IV και το τμήμα I του παραρτήματος VI.

4. Σε ζώνες και οικισμούς στους οποίους δεν απαιτούνται μετρήσεις, μπορούν να χρησιμοποιούνται τεχνικές προσομοίωσης ή αντικειμενικής εκτίμησης.

5. Οι μέθοδοι αναφοράς για την ανάλυση και τη δειγματοληψία του βενζολίου και του μονοξειδίου του άνθρακα καθορίζονται στα τμήματα I και II του παραρτήματος VII. Το τμήμα III του παραρτήματος VII προβλέπει τεχνικές αναφοράς για τη προσομοίωση της ποιότητας του αέρα.

6. Η προθεσμία για την κοινοποίηση στην Επιτροπή από τα κράτη μέλη των μεθόδων που χρησιμοποιούν για την προκαταρκτική εκτίμηση της ποιότητας του αέρα, σύμφωνα με το άρθρο 11 παράγραφος 1 στοιχείο δ) της οδηγίας 96/62/ΕΚ, είναι αυτή που προβλέπεται στο άρθρο 9.

7. Οι τυχόν αναγκαίες τροποποιήσεις για την προσαρμογή των διατάξεων του παρόντος άρθρου και των παραρτημάτων III έως VII στην επιστημονική και τεχνική πρόοδο, εγκρίνονται με τη διαδικασία του άρθρου 12 της οδηγίας 96/62/ΕΚ.

Άρθρο 6

Ενημέρωση του κοινού

1. Τα κράτη μέλη διασφαλίζουν την παροχή σε τακτική βάση ενημερωμένων πληροφοριών για τις συγκεντρώσεις στο περιβάλλον του βενζολίου και του μονοξειδίου του άνθρακα στο κοινό καθώς και σε ενδεδειγμένες οργανώσεις, όπως οικολογικές οργανώσεις, οργανώσεις καταναλωτών, οργανώσεις που εκπροσωπούν τα συμφέροντα ευαίσθητων ομάδων του πληθυσμού και άλλους σχετικούς με την υγειονομική περίθαλψη φορείς μέσω, π.χ., των ραδιοτηλεοπτικών μέσων, του τύπου, ενημερωτικών οθονών ή δικτύων ηλεκτρονικών υπολογιστών.

Οι πληροφορίες για τις συγκεντρώσεις του βενζολίου στο περιβάλλον ενημερώνονται σε μηνιαία τουλάχιστον βάση. Οι πληροφορίες για τις συγκεντρώσεις του μονοξειδίου του άνθρακα στο περιβάλλον ενημερώνονται σε ημερήσια τουλάχιστον βάση.

Στις πληροφορίες αυτές αναφέρεται τουλάχιστον κάθε υπέρβαση των οριακών τιμών συγκεντρώσεων κατά τη διάρκεια των περιόδων υπολογισμού της μέσης συγκέντρωσης, που καθορίζονται στα παραρτήματα I και II. Περιλαμβάνεται επίσης και μια σύντομη εκτίμηση ως προς τις οριακές τιμές και κατάλληλα στοιχεία σχετικά με τις επιδράσεις στην υγεία.

2. Όταν καταρτίζονται σχέδια ή προγράμματα που τίθενται στη διάθεση του κοινού σύμφωνα με το άρθρο 8 παράγραφος 3 της οδηγίας 96/62/ΕΚ, τα κράτη μέλη πρέπει να τα διαθέτουν και στις οργανώσεις που αναφέρονται στην παράγραφο 1 του παρόντος άρθρου.

3. Οι πληροφορίες που διατίθενται στο κοινό και σε οργανώσεις βάσει των παραγράφων 1 και 2 ανωτέρω, πρέπει να είναι σαφείς, κατανοητές και προσιτές.

Άρθρο 7

Έκθεση

1. Το αργότερο στις 31 Δεκεμβρίου 2004, η Επιτροπή υποβάλλει στο Ευρωπαϊκό Κοινοβούλιο και το Συμβούλιο έκθεση με βάση τις εμπειρίες από την εφαρμογή της παρούσας οδηγίας και, ιδιαίτερα, τα αποτελέσματα των πλέον πρόσφατων επιστημονικών ερευνών για τις επιδράσεις στην υγεία και στα οικοσυστήματα της έκθεσης στο βενζόλιο και το μονοξείδιο του άνθρακα, καθώς και τις τεχνολογικές εξελίξεις, συμπεριλαμβανομένης της προόδου που επιτεύχθηκε στις μεθόδους μέτρησης και με οποιοδήποτε άλλο τρόπο εκτίμησης των συγκεντρώσεων του βενζολίου και του μονοξειδίου του άνθρακα στον αέρα του περιβάλλοντος.

2. Η έκθεση θα υποβληθεί ως αναπόσπαστο μέρος στρατηγικής για την ποιότητα του αέρα, της οποίας σκοπός θα είναι η επανεξέταση και η υπόδειξη κοινοτικών στόχων ποιότητας του αέρα καθως και η κατάστρωση τακτικών εφαρμογής για να διασφαλιστεί η επίτευξη των στόχων αυτών. Στη στρατηγική θα ληφθούν υπόψη:

α) η εφαρμογή των υφισταμένων απαιτήσεων όσον αφορά την ποιότητα του αέρα, την οξίνιση και τον ευτροφισμό, συμπεριλαμβανομένης της προόδου στην τήρηση των οριακών τιμών και των τιμών στόχων που έχουν καθοριστεί κατ' εφαρμογή του άρθρου 4 της οδηγίας 96/62/ΕΚ 7

β) η διασυνοριακή μεταφορά της ρύπανσης 7

γ) η ανάγκη νέων ή αναθεωρημένων στόχων ποιότητας του αέρα, οξίνισης και ευτροφισμού 7

δ) η τρέχουσα ποιότητα του αέρα και οι τάσεις της μέχρι το έτος 2010 και πέραν αυτού 7

ε) τα περιθώρια περαιτέρω περιστολής των ρυπογόνων εκπομπών από όλες τις πηγές, λαμβανομένης υπόψη της σκοπιμότητάς τους από τεχνική άποψη και της σχέσης κόστους-αποτελέσματος 7

στ) οι σχέσεις μεταξύ των ρύπων και των δυνατοτήτων εφαρμογής συνδυασμένων τακτικών για την επίτευξη των στόχων ποιότητας του αέρα και άλλων συναφών στόχων της Κοινότητας 7

ζ) οι τρέχουσες και μελλοντικές απαιτήσεις όσον αφορά την ενημέρωση του κοινού και την ανταλλαγή πληροφοριών μεταξύ των κρατών μελών και της Επιτροπής 7

η) η πείρα που θα έχει αποκτηθεί στην εφαρμογή της οδηγίας από τα κράτη μέλη, ειδικότερα σε σχέση με τις συνθήκες που επιβάλλει το παράρτημα IV για την εκτέλεση των μετρήσεων.

3. Με γνώμονα τη διατήρηση υψηλού επιπέδου προστασίας της υγείας του ανθρώπου και του περιβάλλοντος, η έκθεση θα συνοδεύεται από προτάσεις για τροποποίηση της παρούσας οδηγίας, εφόσον απαιτείται. Ειδικότερα, η Επιτροπή θα προτείνει ένα αμετάκλητο όριο για τη διάρκεια των τυχόν πρόσθετων παρατάσεων του χρονοδιαγράμματος τήρησης της οριακής τιμής για το βενζόλιο του παραρτήματος I, που ενδεχομένως θα εγκριθούν βάσει του άρθρου 3 παράγραφος 2.

Άρθρο 8

Κυρώσεις

Τα κράτη μέλη καθορίζουν τις κυρώσεις που επιβάλλονται για παραβάσεις των εθνικών διατάξεων που θεσπίζονται κατ' εφαρμογή της παρούσας οδηγίας. Οι κυρώσεις πρέπει να έχουν αποτελεσματικό, αναλογικό και αποτρεπτικό χαρακτήρα.

Άρθρο 9

Ενσωμάτωση

1. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν προς παρούσα οδηγία το αργότερο έως τις 31 Δεκεμβρίου 2001. Ενημερώνουν αμέσως την Επιτροπή σχετικά.

Όταν τα κράτη μέλη θεσπίζουν τις εν λόγω διατάξεις, οι τελευταίες αυτές περιέχουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Ο τρόπος της παραπομπής καθορίζεται από τα κράτη μέλη.

2. Τα κράτη μέλη κοινοποιούν στην Επιτροπή το κείμενο των ουσιωδών διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.

Άρθρο 10

Έναρξη ισχύος

Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.

Άρθρο 11

Αποδέκτες

Η παρούσα οδηγία απευθύνεται στα κράτη μέλη.

(1) ΕΕ C 138 της 17.5.1993, σ. 5.

(2) ΕΕ L 296 της 21.11.1996, σ. 55.

ΠΑΡΑΡΤΗΜΑ I

ΟΡΙΑΚΗ ΤΙΜΗ ΓΙΑ ΤΟ ΒΕΝΖΟΛΙΟ

Η οριακή τιμή πρέπει να εκφράζεται σε μg/m³. Ο όγκος πρέπει να ανάγεται σε θερμοκρασία 293 Κ και πίεση 101,3 kPa

>ΘΕΣΗ ΠΗΝΑΚΑ>

ΠΑΡΑΡΤΗΜΑ II

ΟΡΙΑΚΗ ΤΙΜΗ ΓΙΑ ΤΟ ΜΟΝΟΞΕΙΔΙΟ ΤΟΥ ΑΝΘΡΑΚΑ

Η οριακή τιμή πρέπει να εκφράζεται σε mg/m³. Ο όγκος πρέπει να ανάγεται σε θερμοκρασία 293 K και πίεση 101,3 kPa

>ΘΕΣΗ ΠΗΝΑΚΑ>

ΠΑΡΑΡΤΗΜΑ III

ΠΡΟΣΔΙΟΡΙΣΜΟΣ ΤΗΣ ΑΠΑΙΤΟΥΜΕΝΗΣ ΕΚΤΙΜΗΣΗΣ ΤΩΝ ΣΥΓΚΕΝΤΡΩΣΕΩΝ ΒΕΝΖΟΛΙΟΥ ΚΑΙ ΜΟΝΟΞΕΙΔΙΟΥ ΤΟΥ ΑΝΘΡΑΚΑ ΣΤΟΝ ΑΕΡΑ ΤΟΥ ΠΕΡΙΒΑΛΛΟΝΤΟΣ ΣΕ ΜΙΑ ΖΩΝΗ Ή ΟΙΚΙΣΜΟ

I. Άνω και κάτω όρια εκτίμησης

Ισχύουν τα ακόλουθα, άνω και κάτω, όρια εκτίμησης:

α) >ΘΕΣΗ ΠΗΝΑΚΑ>

β) >ΘΕΣΗ ΠΗΝΑΚΑ>

II. Προσδιορισμός υπερβάσεων των άνω και κάτω ορίων εκτίμησης

Οι υπερβάσεις των άνω και κάτω ορίων εκτίμησης πρέπει να προσδιορίζονται με βάση τις συγκεντρώσεις κατά τη διάρκεια των προηγούμενων πέντε ετών, εφόσον υπάρχουν επαρκή δεδομένα. Υπέρβαση ορίου εκτίμησης τεκμαίρεται, εάν κατά τη διάρκεια των εν λόγω πέντε ετών ο συνολικός αριθμός υπερβάσεων της αριθμητικής τιμής του ορίου είναι μεγαλύτερος από το τριπλάσιο του αριθμού υπερβάσεων που επιτρέπεται κάθε χρόνο.

Εάν τα διαθέσιμα στοιχεία αφορούν διάστημα μικρότερο της πενταετίας, τα κράτη μέλη μπορούν να συνδυάζουν προγράμματα μετρήσεων σύντομης διάρκειας κατά την περίοδο του έτους και σε τοποθεσίες που αποτελούν με μεγάλη πιθανότητα τυπικά παραδείγματα ανώτατων επιπέδων ρύπανσης με αποτελέσματα που λαμβάνονται από στοιχεία απογραφών των εκπομπών και μοντελοποίησης για να προσδιορίζουν τις υπερβάσεις των άνω και κάτω ορίων εκτίμησης.

ΠΑΡΑΡΤΗΜΑ IV

ΘΕΣΗ ΤΩΝ ΣΗΜΕΙΩΝ ΔΕΙΓΜΑΤΟΛΗΨΙΑΣ ΓΙΑ ΤΗ ΜΕΤΡΗΣΗ ΤΩΝ ΣΥΓΚΕΝΤΡΩΣΕΩΝ ΒΕΝΖΟΛΙΟΥ ΚΑΙ ΜΟΝΟΞΕΙΔΙΟΥ ΤΟΥ ΑΝΘΡΑΚΑ ΣΤΟΝ ΑΕΡΑ ΤΟΥ ΠΕΡΙΒΑΛΛΟΝΤΟΣ

Στην περίπτωση των μετρήσεων σταθερών σημείων εφαρμόζονται τα κατωτέρω κριτήρια.

I. Μακροχωροθέτηση

Τα σημεία δειγματοληψίας που προορίζονται για την προστασία της υγείας του ανθρώπου θα πρέπει να χωροθετούνται κατά τρόπον ώστε:

i) να παρέχουν στοιχεία για τις περιοχές μέσα σε ζώνες και οικισμούς, όπου απαντώνται οι υψηλότερες συγκεντρώσεις στις οποίες είναι ενδεχόμενο να εκτεθεί, άμεσα ή έμμεσα, ο πληθυσμός για χρονικό διάστημα που είναι σημαντικό σε σχέση με την περίοδο αναφοράς της ή των οριακών τιμών,

ii) να παρέχουν στοιχεία για τα επίπεδα σε άλλες περιοχές μέσα στις ζώνες και τους οικισμούς, που να είναι αντιπροσωπευτικά της έκθεσης του γενικού πληθυσμού.

Τα σημεία δειγματοληψίας θα πρέπει γενικά να βρίσκονται σε τέτοια θέση, ώστε να αποφεύγεται η μέτρηση σε μικροπεριβάλλον πολύ μικρής έκτασης που γειτνιάζει άμεσα με αυτά. Κατά γενικό κανόνα, τα σημεία δειγματοληψίας θα πρέπει να βρίσκονται σε τέτοια θέση, ώστε να είναι αντιπροσωπευτικά της ποιότητας του αέρα σε περιβάλλουσα περιοχή επιφάνειας τουλάχιστον 200 τ.μ. στην περίπτωση των σημείων που καλύπτουν την οδική κυκλοφορία, και αρκετών τετραγωνικών χιλιομέτρων, στην περίπτωση των σημείων που καλύπτουν τη βασική συγκέντρωση πόλης.

Τα σημεία δειγματοληψίας θα πρέπει επίσης, όπου είναι δυνατόν, να είναι αντιπροσωπευτικά ανάλογων τοποθεσιών που δεν βρίσκονται σε άμεση γειτνίαση με αυτά.

Θα πρέπει να λαμβάνεται υπόψη η ανάγκη πρόβλεψης σημείων δειγματοληψίας σε νησιά, όταν απαιτείται για την προστασία της ανθρώπινης υγείας.

II. Μικροχωροθέτηση

Θα πρέπει να τηρούνται, όσο είναι πρακτικά δυνατόν, οι ακόλουθες κατευθυντήριες γραμμές:

- Τα ρεύματα γύρω από τον δειγματοληπτικό αισθητήρα εισόδου θα πρέπει να είναι ελεύθερα χωρίς εμπόδια που να επηρεάζουν τη ροή του αέρα γύρω από το δειγματολήπτη (κανονικά, μερικά μέτρα μακριά από κτίρια, εξώστες, δένδρα και άλλα εμπόδια και 0,5 μ. τουλάχιστον από το πλησιέστερο κτίριο στην περίπτωση των σημείων δειγματοληψίας που αντιπροσωπεύουν την ποιότητα του αέρα στην οικοδομική γραμμή).

- Γενικά, το σημείο εισόδου του δείγματος θα πρέπει να απέχει 1,5 m (ζώνη αναπνοής) έως 4 m από το έδαφος. Σε ορισμένες περιπτώσεις μπορεί να χρειάζονται υψηλότερες θέσεις (μέχρι 8 m). Μπορεί επίσης να ενδείκνυται η τοποθέτηση σε υψηλότερο σημείο, εάν ο σταθμός είναι αντιπροσωπευτικός μιας ευρύτερης περιοχής.

- Ο δειγματοληπτικός αισθητήρας εισόδου δεν θα πρέπει να τοποθετείται σε άμεση γειτνίαση με πηγές για να αποφεύγεται η απευθείας είσοδος εκπομπών πριν αναμιχθούν με τον αέρα του περιβάλλοντος.

- Η έξοδος αερίων του δειγματολήπτη θα πρέπει να τοποθετείται κατά τρόπον ώστε να αποφεύγεται η ανακυκλοφορία του εξερχόμενου αέρα στο στόμιο εισόδου των δειγμάτων.

- Θέση των δειγματοληπτών που καλύπτουν την οδική κυκλοφορία:

- για όλους τους ρύπους, αυτά τα σημεία δειγματοληψίας θα πρέπει να απέχουν τουλάχιστον 25 μέτρα από την άκρη μεγάλων κόμβων και 4 μέτρα τουλάχιστον από το κέντρο της πλησιέστερης λωρίδας κυκλοφορίας,

- για το μονοξείδιο του άνθρακα, τα στόμια εισόδου δεν θα πρέπει να βρίσκονται σε απόσταση μεγαλύτερη από 5m από το κράσπεδο,

- για το βενζόλιο, τα στόμια εισόδου θα πρέπει να χωροθετούνται κατά τρόπον ώστε να είναι αντιπροσωπευτικά της ποιότητας του αέρα κοντά στην οικοδομική γραμμή.

Μπορούν επίσης να λαμβάνονται υπόψη οι ακόλουθοι παράγοντες:

- παρεμβαλλόμενες πηγές

- ασφάλεια

- πρόσβαση

- διαθεσιμότητα ηλεκτρικού ρεύματος και τηλεφωνικών γραμμών

- ορατότητα του τόπου σε σχέση με τον περιβάλλοντα χώρο

- ασφάλεια του κοινού και των χειριστών

- σκοπιμότητα κοινών σημείων δειγματοληψίας για διαφορετικούς ρύπους

- χωροταξικές απαιτήσεις.

III. Τεκμηρίωση και επανεξέταση επιλογής των θέσεων

Οι διαδικασίες επιλογής θέσης θα πρέπει να τεκμηριώνονται πλήρως στο στάδιο της ταξινόμησης με μέσα όπως φωτογραφίες του περιβάλλοντος χώρου με συγκεκριμένα σημεία προσανατολισμού και λεπτομερή χάρτη. Οι θέσεις θα πρέπει να επανεξετάζονται σε τακτά διαστήματα με νέα τεκμηρίωση για να διασφαλίζεται ότι τα κριτήρια επιλογής παραμένουν έγκυρα με τη πάροδο του χρόνου.

ΠΑΡΑΡΤΗΜΑ V

ΚΡΙΤΗΡΙΑ ΓΙΑ ΤΟΝ ΠΡΟΣΔΙΟΡΙΣΜΟ ΤΟΥ ΑΡΙΘΜΟΥ ΤΩΝ ΣΗΜΕΙΩΝ ΔΕΙΓΜΑΤΟΛΗΨΙΑΣ ΓΙΑ ΜΕΤΡΗΣΕΙΣ ΣΕ ΣΤΑΘΕΡΑ ΣΗΜΕΙΑ ΤΩΝ ΣΥΓΚΕΝΤΡΩΣΕΩΝ ΤΟΥ ΒΕΝΖΟΛΙΟΥ ΚΑΙ ΤΟΥ ΜΟΝΟΞΕΙΔΙΟΥ ΤΟΥ ΑΝΘΡΑΚΑ ΣΤΟΝ ΑΕΡΑ ΤΟΥ ΠΕΡΙΒΑΛΛΟΝΤΟΣ

Ελάχιστος αριθμός σημείων δειγματοληψίας στην περίπτωση των μετρήσεων σταθερών σημείων για την εκτίμηση της συμμόρφωσης με τις οριακές τιμές για την προστασία της υγείας του ανθρώπου σε ζώνες και οικισμούς όπου οι μετρήσεις σταθερών σημείων αποτελούν την αποκλειστική πηγή πληροφοριών

α) >ΘΕΣΗ ΠΗΝΑΚΑ>

β) Σημειακές πηγές

Για την εκτίμηση της ρύπανσης κοντά σε σημειακές πηγές, ο αριθμός των σημείων δειγματοληψίας για συνεχείς μετρήσεις θα πρέπει να υπολογίζεται λαμβάνοντας υπόψη την πυκνότητα των εκπομπών, τα πιθανά σχήματα κατανομής της ατμοσφαιρικής ρύπανσης και τη δυνάμει έκθεση του πληθυσμού.

ΠΑΡΑΡΤΗΜΑ IV

ΣΤΟΧΟΙ ΠΟΙΟΤΗΤΑΣ ΔΕΔΟΜΕΝΩΝ ΚΑΙ ΣΥΓΚΕΝΤΡΩΣΗ ΑΠΟΤΕΛΕΣΜΑΤΩΝ ΕΚΤΙΜΗΣΗΣ ΤΗΣ ΠΟΙΟΤΗΤΑΣ ΤΟΥ ΑΕΡΑ

I. Στόχοι ποιότητας δεδομένων

Δίδονται κατωτέρω, ως οδηγός για προγράμματα διασφάλισης της ποιότητας, στόχοι ποιότητας δεδομένων για την απαιτούμενη ακρίβεια των μεθόδων εκτίμησης και την ελάχιστη χρονική κάλυψη και συλλογή δεδομένων των μετρήσεων.

>ΘΕΣΗ ΠΗΝΑΚΑ>

Για την ακρίβεια των μετρήσεων ισχύει ο ορισμός που διατυπώνεται στο «Οδηγός για την έκφραση της αβεβαιότητας των μετρήσεων» (ISO, 1993), ή στο πρότυπο ISO 5725-1 «Ακρίβεια (πιστότητα και επαναληπτικότητα) μεθόδων μέτρησης και αποτελεσμάτων» (1994). Τα ποσοστά στον πίνακα δίδονται για μεμονωμένες μετρήσεις με εξαγωγή του μέσου όρου των τιμών τους κατά την περίοδο στην οποία αναφέρεται η οριακή τιμή, για διάστημα εμπιστοσύνης 95 % (συστηματικό σφάλμα + το διπλάσιο της τυπικής απόκλισης). Η ακρίβεια για τις συνεχείς μετρήσεις θα πρέπει να ερμηνεύεται ως εφαρμοζόμενη στην περιοχή της ενδεδειγμένης οριακής τιμής.

Η ακρίβεια της μοντελοποίησης και της αντικειμενικής εκτίμησης ορίζεται ως η μέγιστη απόκλιση των μετρούμενων και των υπολογιζόμενων επιπέδων συγκέντρωσης, κατά την περίοδο στην οποία αναφέρεται η οριακή τιμή, χωρίς να λαμβάνεται υπόψη ο ακριβής χρόνος των συμβάντων.

Στις απαιτήσεις για την ελάχιστη συλλογή δεδομένων και χρονική κάλυψη δεν περιλαμβάνονται οι απώλειες δεδομένων λόγω της τακτικής βαθμονόμησης ή της κανονικής συντήρησης των οργάνων.

II. Αποτελέσματα της εκτίμησης της ποιότητας του αέρα

Στην περίπτωση των ζωνών ή οικισμών όπου χρησιμοποιούνται άλλες πηγές, εκτός των μετρήσεων, για τη συμπλήρωση στοιχείων από μετρήσεις ή ως αποκλειστικό μέσο εκτίμησης του αέρα, θα πρέπει να συγκεντρώνονται οι ακόλουθες πληροφορίες:

- περιγραφή των δραστηριοτήτων εκτίμησης,

- οι χρησιμοποιούμενες ειδικές μέθοδοι, με παραπομπές σε περιγραφές της εκάστοτε μεθόδου,

- οι πηγές των δεδομένων και πληροφοριών,

- περιγραφή των αποτελεσμάτων, συμπεριλαμβανομένης της ακρίβειάς τους και, ιδιαίτερα, της έκτασης της περιοχής ή, κατά περίπτωση, του μήκους του δρόμου εντός της ζώνης ή οικισμού, όπου οι συγκεντρώσεις υπερβαίνουν την ή τις οριακές τιμές ή, κατά περίπτωση, την ή τις οριακές τιμές προσαυξημένες κατά το ή τα εφαρμοζόμενα περιθώρια ανοχής, και της περιοχής στην οποία οι συγκεντρώσεις υπερβαίνουν το άνω ή το κάτω όριο εκτίμησης,

- για τις οριακές τιμές των οποίων προορισμός είναι η προστασία της υγείας του ανθρώπου, ο πληθυσμός που εκτίθεται εν δυνάμει σε συγκεντρώσεις που υπερβαίνουν την οριακή τιμή.

Όπου είναι δυνατόν, τα κράτη μέλη θα πρέπει να σχεδιάζουν χάρτες που δείχνουν τις κατανομές των συγκεντρώσεων σε κάθε ζώνη και οικισμό.

III. Αναγωγή σε πρότυπες συνθήκες

Για το βενζόλιο και το μονοξείδιο του άνθρακα, ο όγκος πρέπει να ανάγεται σε θερμοκρασία 293K και πίεση 101,3 kPa.

ΠΑΡΑΡΤΗΜΑ VII

ΜΕΘΟΔΟΙ ΑΝΑΦΟΡΑΣ ΓΙΑ ΤΗΝ ΕΚΤΙΜΗΣΗ ΤΩΝ ΣΥΓΚΕΝΤΡΩΣΕΩΝ ΒΕΝΖΟΛΙΟΥ ΚΑΙ ΜΟΝΟΞΕΙΔΙΟΥ ΤΟΥ ΑΝΘΡΑΚΑ

I. Μέθοδος αναφοράς για τη δειγματοληψία/ανάλυση του βενζολίου

Μέθοδος αναφοράς για τη μέτρηση του βενζολίου θα είναι η μέθοδος δειγματοληψίας με άντληση σε ροφητικό φυσίγγιο, ακολουθούμενη από αέριο χρωματογραφικό προσδιορισμό, για την οποία εκπονεί τώρα πρότυπο η CEN. Εφόσον δεν υπάρχει τυποποιημένη μέθοδος της CEN, τα κράτη μέλη επιτρέπεται να χρησιμοποιούν εθνικές πρότυπες μεθόδους που βασίζονται στην ίδια τεχνική μέτρησης.

Τα κράτη μέλη μπορούν επίσης να χρησιμοποιούν κάθε άλλη μέθοδο η οποία μπορεί αποδεδειγμένως να αποδώσει ισοδύναμα αποτελέσματα με την ανωτέρω μέθοδο.

II. Μέθοδος αναφοράς για τη ανάλυση μονοξειδίου του άνθρακα

Μέθοδος αναφοράς για τη μέτρηση του μονοξειδίου του άνθρακα θα είναι η μέθοδος υπέρυθρης φασματομετρίας χωρίς διασπορά (NDIR), για τη οποία εκπονεί τώρα πρότυπο η CEN. Εφόσον δεν υπάρχει τυποποιημένη μέθοδος της CEN, τα κράτη μέλη επιτρέπεται να χρησιμοποιούν εθνικές πρότυπες μεθόδους που βασίζονται στην ίδια τεχνική μέτρησης.

Τα κράτη μέλη μπορούν επίσης να χρησιμοποιούν κάθε άλλη μέθοδο η οποία μπορεί αποδεδειγμένα να αποδώσει ισοδύναμα αποτελέσματα με την ανωτέρω μέθοδο.

III. Τεχνικές αναφοράς για τη προσομοίωση

Προς το παρόν δεν μπορούν να καθοριστούν τεχνικές αναφοράς για τη προσομοίωση.